
Către

CAMEREI DEPUTATILOR



Vă înaintăm, alăturat, Raportul asupra propunerii legislative privind declararea ca oraş a comunei Săcuieni, judeţul Bihor, trimisă comisiei noastre pentru dezbatere şi avizare în fond, cu adresa nr.423 din 22 septembrie 2003.

 PREŞEDINTE,

IOAN OLTEAN

RAPORT

asupra propunerii legislative privind  declararea ca

oraş a comunei  Săcuieni,  judeţul Bihor.


1. Cu adresa nr.423 din 22 septembrie 2003, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii şi avizării în fond, cu propunerea legislativă privind declararea ca oraş a comunei Săcuieni, judeţul Bihor.



La întocmirea raportului s-a avut în vedere avizul Consiliului Legislativ nr.1289 din 8 septembrie 2003.



Propunerea legislativă a fost dezbătută şi avizată în fond în procedură obişnuită în şedinţa din 8 octombrie 2003. 



Iniţiativa legislativă are ca obiect de reglementare declararea ca oraş a comunei Săcuieni, judeţul Bihor. 



Din expunerea de motive rezultă că această comună este situată în partea de nord-vest a judeţului Bihor, fiind atestată documentar din anul 1217. 



Comuna Săcuieni are în componenţă 6 sate: Săcuieni sat de reşedinţă, Cadea, Ciocaia, Cubulcut, Olosig şi Sânicolau de Munte.



Această localitate a evoluat de-a lungul timpului ca un important centru administrativ, agricol, industrial, comercial, raza de deservire pentru sistemul de servicii publice existent depăşind graniţele unităţii administrativ-teritoriale. 



Posibilităţile şi potenţialul economic al comunei, aspectul urbanistic, infrastructura corespunzătoare, reţeaua comercială avută prestările de servicii existente, precum şi utilităţile publice aferente reprezintă, în acelaşi timp, îndeplinirea principalilor indicatori cantitativi şi calitativi minimali de definire a acestei localităţi ca oraş. 



Declararea ca oraş a comunei Săcuieni presupune trecerea acesteia de la rangul de comună la cel de oraş şi ca urmare, potrivit prevederilor Legii nr.351/2001 privind aprobarea Planului de amenajare  a teritoriului naţional – Secţiunea a IV-a – Reţeaua de localităţi, trecerea localităţilor de la un rang la altul se face prin lege la propunerea consiliilor locale, cu consultarea populaţiei prin referendum şi a instituţiilor implicate, în condiţiile legii cu respectarea principalilor indicatori cantitativi şi calitativi minimali prevăzuţi în anexa nr.II, pentru localităţile urbane. 



Prin referendumul organizat în data de 11 mai 2003, în conformitate cu dispoziţiile Legii nr.3/2000 privind organizarea şi desfăşurarea referendumului, populaţia comunei Săcuieni a fost consultată cu privire la trecerea localităţii de la rangul de localitate rurală, la rangul de localitate urbană.



Referendumul a fost declarat valid, din cei 9149 cetăţeni înscrişi în listele electorale permanente s-au prezentat la urne 5575, dintre care 5377 din participanţi au votat pentru declararea ca oraş a comunei. 



Având în vedere că sunt respectate prevederile Legii nr.351/2000 cât şi cele ale Legii nr.3/2000, Comisia propune adoptarea propunerii legislative. 



2. Prin obiectul de reglementare şi conţinutul său, propunerea legislativă face parte don categoria legilor organice, potrivit prevederilor art. 72 alin.(3) lit.o) din Constituţie.



La lucrările comisiei au fost prezenţi 22 deputaţi din totalul de 26 membri ai Comisiei.



Raportul Comisiei a fost adoptat cu 21 voturi pentru şi o abţinere. 



In urma dezbaterii, Comisia propune admiterea cu modificări a propunerii legislative. 

I. Amendamente admise.


În urma dezbaterilor, Comisia propune adoptarea propunerii legislative cu următoarele modificări:

	Nr. crt.
	Textul iniţial
	Textul propus de comisie

(autorul amendamentului)
	Motivarea propunerii amendamentului



	1.
	
Art.1 – (1) Comuna Săcuieni, judeţul Bihor, se declară oraş, având în componenţă satele: Săcuieni, Cadea, Ciocaia, Cubulcut, Olosig, Sânicolau de Munte.


(2) Reşedinţa oraşului Săcuieni se stabileşte în localitatea Săcuieni. 


	
Art.1 – (1) 
Comuna Săcuieni, judeţul Bihor se declară oraş.


(2) Satele Săcuieni, Cadea, Ciocaia, Cubulcut, Olosig, Sânicolau de Munte aparţin oraşului Săcuieni. 


(propunerea comisiei)
	Asigurarea unităţii în redactare cu celelalte acte normative cu obiect de reglementare similar. 

	2.
	
Art.2   Anexa la Legea nr. 2/1968 privind organizarea administrativă a teritoriului României, republicată în Buletinul Oficial, Partea I, nr. 54-55 din 27 iulie 1981, cu modificările ulterioare, precum şi anexa nr.II, pct.5.6 la Legea nr.351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, publicată în monitorul Oficial al României, Partea I, nr.408 din 24 iulie 2001, se modifică în mod corespunzător. 


	
Nemodificat. 
	




PREŞEDINTE,

SECRETAR,



IOAN OLTEAN

        ION FLORESCU 

Expert: Stelian Androne

